Document ID: 31989R2355

KOMISSION ASETUS (ETY) N:o 2355/89,
annettu 31 päivänä heinäkuuta 1989,
neuvoston asetuksen (ETY) N:o 822/87 38, 41 ja 42 artiklassa säädetyn vapaaehtoisen tislauksen soveltamista koskevista yksityiskohtaisista säännöistä annetun asetuksen (ETY) N:o 2721/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1236/89(2), ja erityisesti sen 38 artiklan 5 kohdan, 41 artiklan 10 kohdan, 42 artiklan 6 kohdan ja 81 artiklan,
sekä katsoo, että
komission asetuksessa (ETY) N:o 2721/88(3) säädetään, että komissio vahvistaa sen sopimuksiin merkittävän määrän prosenttiosuuden, joka voidaan toimittaa asetuksen (ETY) N:o 822/87 41 artiklassa tarkoitettuun vapaaehtoiseen tislaukseen; kokemus on osoittanut, että asianmukaisen tuottajille suunnatun tiedottamisen varmistamiseksi on suotavaa vahvistaa kyseinen prosenttiosuus myös silloin, kun sopimukseen merkitty määrä voidaan kokonaisuudessaan toimittaa tislaukseen,
on syytä mukauttaa tiettyjä viittauksia sen ajanjakson osalta, jonka kuluessa tuottajien on täytettävä velvoitteensa,
jäsenvaltioiden erilaisten hallinnollisten rakenteiden vuoksi on perusteltua mukauttaa määräaikoja, jotka koskevat sopimusten hyväksymismenettelyn tulosten ilmoittamista asetuksen (ETY) N:o 822/87 41 artiklassa tarkoitetun tislauksen osalta,
kokemuksen perusteella on perusteltua mukauttaa määräaikaa, joka koskee jäsenvaltioiden ilmoituksia asetuksen (ETY) N:o 822/87 41 artiklassa tarkoitetun tislauksen osalta; kyseisten ilmoitusten osalta on myös välttämätöntä yhdenmukaistaa asetuksen (ETY) N:o 2721/88 12 artiklan säännökset ja viinien tislauksen ja viininvalmistuksen sivutuotteiden yleisistä säännöistä 25 päivänä heinäkuuta 1983 annetun neuvoston asetuksen (ETY) N:o 2179/83(4) säännökset toisinnossa, joka johtuu asetuksella (ETY) N:o 2505/88(5) tehdystä muutoksesta, ja
tässä asetuksessa säädetyt toimenpiteet ovat viinin hallintokomitean lausunnon mukaisia,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 2721/88 seuraavasti:
1 Lisätään 2 artiklan 1 kohtaan kolmannen alakohdan jälkeen seuraava:
"Kunkin tuottajan osalta, joka on saanut pöytäviiniä tuotantoilmoituksen viimeisen säädetyn jättöpäivän jälkeen ostettuja tuotteita viiniyttämällä, hehtaarilukumäärä saadaan jakamalla kyseessä oleva pöytäviinin määrä, sellaisena kuin se ilmenee komission asetuksen (ETY) N:o 986/89(*) 13 artiklassa tarkoitetuista rekistereistä, komission asetuksen (ETY) N:o 441/88(**) 7 artiklan toisen kohdan toisessa luetelmakohdassa tarkoitetulla tuotolla.
(*) EYVL N:o L 106, 18.4.1989, s. 1
(**) EYVL N:o L 45, 18.2.1988, s. 15."2 Korvataan 3 artiklan 1 kohta seuraavasti:
"1 Asetuksen (ETY) N:o 822/87 41 artiklassa tarkoitetun tislauksen osalta komissio vahvistaa mainitun asetuksen 83 artiklassa säädettyä menettelyä noudattaen viimeistään yhden kuukauden kuluessa siitä, kun se on vastaanottanut 12 artiklan 1 kohdan toisessa alakohdassa tarkoitetut tiedot, sopimuksiin merkityn määrän prosenttiosuuden, joka voidaan tosiasiallisesti toimittaa tislaukseen. Kyseinen prosenttiosuus vahvistetaan tasolle, joka mahdollistaa sen, että tosiasiallisesti tislattu määrä ei ylitä asetuksen (ETY) N:o 822/87 41 artiklan mukaisesti vahvistettua määrää."
3 Korvataan 5 artiklan ensimmäinen kohta seuraavasti:
"Asetuksen (ETY) N:o 822/87 47 artiklan 1 kohdan säännösten mukaisesti tuottajat, joita edellisen viinivuoden aikana koskivat asetuksen (ETY) N:o 822/87 35, 36 tai 39 artiklassa säädetyt velvoitteet, saavat käyttää hyväkseen tässä asetuksessa säädettyjä toimenpiteitä ainoastaan, jos he esittävät todisteen siitä, että he ovat täyttäneet velvoitteensa komission asetuksissa (ETY) N:o 3105/88 ja (ETY) N:o 441/88(*) vahvistettujen viiteaikojen kuluessa.
(*) EYVL N:o L 277, 8.10.1988, s. 21"4 Korvataan 6 artiklan 4 kohta seuraavasti:
"4 Interventioelimen on ilmoitettava hyväksymismenettelyn tulokset tuottajalle viimeistään:
- yhden kuukauden kuluessa 1 kohdassa tarkoitettujen määräaikojen kulumisesta asetuksen (ETY) N:o 822/87 38 ja 42 artiklassa tarkoitettujen tislausten osalta,
- kymmenen päivää sen jälkeen, kun komissio on vahvistanut tämän asetuksen 3 artiklassa tarkoitetun prosenttiosuuden."
5 Korvataan 9 artiklan 3 kohta seuraavasti:
"3 Tislaajan, joka ei ole pyytänyt 1 kohdassa tarkoitettua ennakkoa, on toimitettava interventioelimelle kyseistä viinivuotta seuraavaan joulukuun 31 päivään mennessä todiste tislauksesta ja tarvittaessa todiste vähimmäisostohinnan maksamisesta säädettyjen määräaikojen kuluessa tislatun viinin osalta.
Jos viinin hinnan maksamista koskevasta todisteesta ilmenee, että 8 artiklan 2 kohdassa säädettyä määräaikaa ei ole noudatettu, mutta viivästyminen ei ole enemmän kuin 30 päivää, tislaajalle maksettavasta tuesta vähennetään 20 prosenttia. Tukea ei makseta, jos viivästyminen on enemmän kuin 30 päivää."
6 Lisätään 11 artiklan 6 kohtaan toisen alakohdan jälkeen seuraava:
"Jos viinin hinnan maksamista koskevasta todisteesta ilmenee, että tämän asetuksen 8 artiklan 2 kohdassa säädettyä määräaikaa ei ole noudatettu, mutta viivästyminen ei ole enemmän kuin 30 päivää, tislausta varten väkevöidyn viinin valmistajalle maksettavasta tuesta vähennetään 20 prosenttia. Tukea ei makseta, jos viivästyminen on enemmän kuin 30 päivää."
7 Lisätään 12 artiklan:
- 1 kohtaan alakohta seuraavasti:
"Asetuksen (ETY) N:o 822/87 41 artiklassa tarkoitetun tislauksen osalta jäsenvaltioiden on toimitettava lisäksi komissiolle viimeistään yhden kuukauden kuluessa tislaussopimusten tai -ilmoitusten esittämiselle säädettyjen määräaikojen kulumisesta niissä esiintyvät viinin ja tislausta varten väkevöityjen viinien määrät."
- ja korvataan 3 kohta seuraavasti:
"3 Jäsenvaltioiden on ilmoitettava komissiolle samaan aikaan asetuksen (ETY) N:o 2179/83 20 artiklassa tarkoitettujen tietojen kanssa asetuksen (ETY) N:o 822/87 38, 41 ja 42 artiklassa säädettyjen tislausten mukaiset tislatun viinin ja tislausta varten väkevöidyn viinin määrät värin mukaan eriteltyinä."
2 artikla
Tämä asetus tulee voimaan 1 päivänä syyskuuta 1989.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä heinäkuuta 1989.

Labels: 17